[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.8.2006

COM(2006) 465 végleges

2004/0152 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanács a

„Cselekvő ifjúság” program 2007 és 2013 közötti időszakra történő létrehozásával kapcsolatos közös álláspontjáról

2004/0152 (COD)

A BIZOTTSÁG KÖZLEMÉNYE AZ EURÓPAI PARLAMENTNEKaz EK-Szerződés 251. cikke (2) bekezdésének második albekezdése alapjána Tanács a

„Cselekvő ifjúság” program 2007 és 2013 közötti időszakra történő létrehozásával kapcsolatos közös álláspontjáról

1. HÁTTÉR

A javaslatnak az Európai Parlamenthez illetve a Tanácshoz történő továbbításának időpontja (COM(2004) 471 végleges dokumentum – 2004/0152(COD)): | 2004. július 14. |

A Régiók Bizottsága véleményének időpontja: Az Európai Gazdasági és Szociális Bizottság véleményének időpontja: | 2004. november 17. 2005. március 10. |

Az Európai Parlament véleményének időpontja, első olvasat: | 2005. október 25. |

A Bizottság felülvizsgált javaslatának (COM(2006) 228 végleges dokumentum) dátuma: | 2006. május 24. |

A közös álláspont elfogadásának időpontja: | 2006. július 24. |

2. A BIZOTTSÁGI JAVASLAT CÉLJA

A „Cselekvő ifjúság program” elsődleges célja, hogy lehetőséget biztosítson a fiataloknak arra, hogy kézzelfogható módon tapasztalják meg az európai polgárság élményét, változatos formákat öltő, valamennyi szinten megvalósuló aktív részvétel révén.

A program feladata továbbá, hogy előmozdítsa a fiatalok közötti szolidaritást, többek között azért, hogy erősítse az Unión belüli társadalmi kohéziót és elősegítse a különböző országok – beleértve az Unión kívüli partnerországokat is – fiataljai számára egymás kölcsönös megértését. Ezen felül célja, hogy ösztönözze a fiatalok kezdeményezőkészségét, kreativitását és vállalkozó szellemét, valamint, hogy lehetővé tegye számukra a személyes és szakmai előmenetelükhöz alapvetően szükséges képességek elsajátítását.

Végül hozzá kell járulnia a fiatalok tevékenységeit támogató rendszerek minőségének fejlesztéséhez valamint ahhoz, hogy az ifjúsági szervezetek minél inkább képesek legyenek elősegíteni az ifjúsági tevékenységeket és előmozdítani az ifjúságpolitikát érintő európai együttműködést. A célkitűzés bevallottan az, hogy a közösségi fellépés befolyása nemzeti, regionális és helyi szinten egyaránt – a szubszidiaritás elvének tiszteletbentartása mellett – a lehető legjelentősebb legyen. Ezen célok elérése érdekében a program öt elkülönülő, egymást kölcsönösen kiegészítő ágból áll.

3. MEGJEGYZÉSEK A KÖZÖS ÁLLÁSPONTRÓL

A közös álláspontot 2006. július 24-én egyhangúlag elfogadták. A Bizottság támogatja a közös álláspontot, mert úgy véli, hogy az megfelelő kompromisszum, amely nagyrészt a módosított bizottsági javaslaton alapul, amely az Európai Parlament első olvasatában javasolt és a Tanács részleges politikai megállapodásában szereplő módosítások jelentős részét tartalmazza. Továbbá, a felülvizsgált bizottsági javaslatra vonatkozó módosítások a három intézmény között a programot létrehozó határozat gyors elfogadásának érdekében megszületett megállapodást tükrözik.

A módosított bizottsági javaslathoz képest csak néhány kisebb érdemi változtatás történt:

a) a program 3. fellépése (Fiatalok a világban) számára elkülönítendő minimumösszeg a módosított bizottsági javaslatban foglalt 4 helyett 6 %;

b) a Európai Ifjúsági Fórummal kötött megállapodás nyomonkövetése – beleértve az éves munkatervet és a Fórum éves beszámolóját is – az irányítóbizottsági eljárás (komitológia) hatáskörébe tartozik.

A 3. fellépésre szánt minimumösszeg emelését illetően megállapítható, hogy az csak csekély mértékben csökkenti a program egyéb területeire az éves prioritásoknak megfelelően jutó fennmaradó összeget (24 % helyett 22 %).

A Bizottság megállapítja, hogy a Tanács közös álláspontjában (13. cikk) említett, a 2004-es árfolyamon számított 785 millió eurós pénzügyi keret a jelenlegi árfolyamon számítva 885 millió eurónak felel meg.

4. VÉGKÖVETKEZTETÉS

A BIZOTTSÁG ÚGY ÍTÉLI MEG, HOGY A 2006. JÚLIUS 24-ÉN EGYHANGÚLAG ELFOGADOTT KÖZÖS ÁLLÁSPONT ÖSSZHANGBAN VAN A JAVASLAT ALAPVETő CÉLKITűZÉSEIVEL ÉS VEZÉRELVÉVEL. A BIZOTTSÁG MEGJEGYZI, HOGY AZ EURÓPAI PARLAMENT KULTURÁLIS ÉS OKTATÁSI BIZOTTSÁGÁNAK ELNÖKE 2006. JÚNIUS 26-ÁN LEVÉLBEN JELEZTE A TANÁCS ELNÖKSÉGÉNEK, HOGY AMENNYIBEN A KÖZÖS ÁLLÁSPONTOT VÁLTOZTATÁS NÉLKÜL ELFOGADJÁK, JAVASOLNI FOGJA A BIZOTTSÁGNAK A KÖZÖS ÁLLÁSPONT MÁSODIK OLVASATBAN TÖRTÉNő JÓVÁHAGYÁSÁT. A BIZOTTSÁG ENNÉLFOGVA TÁMOGATJA A HÁROM INTÉZMÉNY ÁLTAL ELÉRT MEGÁLLAPODÁST TÜKRÖZő KÖZÖS ÁLLÁSPONTOT.